#320 Memakan Ikan Lumba-lumba

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah

dibolehkan memakan ikan lumba-lumba?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ikan Lumba-lumba atau dolfin ialah sejenis mamalia laut dalam
order setasea
 yang berkait rapat dengan ikan paus. Ia tergolong dalam keluarga Delphinidae yang merupakan famili
Cetacea
 terbesar dan agak baru muncil sejak kira-kira sepuluh juta tahun semasa Zaman
Miosen
. Terdapat hampir empat puluh spesies dalam tujuh belas genus di bawah keluarga Delphinidae.
Haiwan ini boleh dijumpai di seluruh dunia. Ia sering didapati terutamanya di kawasan lebih cetek laut seperti di pentas benua, namun terdapat juga spesies yang tinggal di sungai. Dolfin dianggap sebagai antara haiwan paling cerdik.
[1]
Pada asasnya, setiap haiwan yang hidup di dalam air halal dimakan, sebagaimana firman Allah SWT:
 أُحِلَّ لَكُمْ صَيْدُ الْبَحْرِ وَطَعَامُهُ مَتَاعًا لَكُمْ وَلِلسَّيَّارَةِ
Maksudnya:
“
Dihalalkan bagimu binatang buruan laut dan makanan (yang berasal) dari laut sebagai makanan yang lazat bagimu dan bagi orang-orang yang dalam permusafiran”…
[2]
Imam Baghawi  menyebut di dalam tafsirnya bahawa kehidupan air terbahagi kepada dua bahagian:
Ikan: Kesemua jenis ikan adalah halal untuk dimakan walaupun berbeza dari segi jenis dan rupa bentuk sepertimana riwayat daripada Ibn Umar R.Anhuma bahawa Nabi SAW bersabda:
أُحِلَّت لنا ميتتانِ ودمانِ الميتتانِ الحوتُ والجرادُ والدَّمانِ الكبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah: Dua jenis bangkai: iaitu ikan dan belalang, dan dua jenis darah: iaitu hati dan limpa
”
[3]
Selain daripada ikan: Ia terbahagi kepada dua bahagian iaitu:
Hidup di air dan di darat seperti katak, maka haram memakannya.
Hidup di air sahaja dan tidak dapat hidup di darat. Berlakunya perbezaan pendapat dalam hal ini mengikut pendapat Imam Hanafi tidak halal haiwan yang hidup di dalam air melainkan ikan sahaja. Dan mengikut pendapat yang lain, bangkai haiwan air halal untuk dimakan, kerana kesemuanya adalah daripada jenis ikan, dan hanya berbeza dari segi rupa bentuk, seperti Belut, dan seluruh kehidupan air dibolehkan untuk memakannya, dan ia merupakan
Ittifak
para ulama dan juga pendapat Imam Malik serta Mazhab Syafie.
[4]
Daripada Abu Hurairah RA, Rasulullah SAW bersabda apabila ditanya mengenai air laut:
هُوَ الطَّهُورُ مَاؤُهُ، الْحِلُّ مَيْتَتُهُ
Maksudnya
:
Air laut itu suci lagi menyucikan dan halal bangkainya
[5]
Begitu juga sebarang bentuk haiwan yang tidak ada nas qati’ie pengharamannya maka hukumnya adalah halal. Ini berdasarkan kaedah
الأَصْلُ فِي الْأَشْيَاءِ الْإِبَاحَةُ
Maksudnya:

Asal pada sesuatu itu adalah harus.
Berdasarkan persoalan diatas,
ikan lumba-lumba halal di makan kerana ia merupakan sejenis daripada ikan dan hidupan laut
. Hal ini pernah terjadi pada zaman Rasulullah SAW ketika mana para sahabat menemukan bangkai ikan paus di tepi laut, lalu mereka memakannya sebagaimana yang diriwayatkan daripada Jabir RA, katanya:
غَزَوْنَا جَيْشَ الخَبَطِ، وَأُمِّرَ أَبُو عُبَيْدَةَ فَجُعْنَا جُوعًا شَدِيدًا، فَأَلْقَى البَحْرُ حُوتًا مَيِّتًا لَمْ نَرَ مِثْلَهُ، يُقَالُ لَهُ العَنْبَرُ، فَأَكَلْنَا مِنْهُ نِصْفَ شَهْرٍ، فَأَخَذَ أَبُو عُبَيْدَةَ عَظْمًا مِنْ عِظَامِهِ، فَمَرَّ الرَّاكِبُ تَحْتَهُ فَأَخْبَرَنِي أَبُو الزُّبَيْرِ، أَنَّهُ سَمِعَ جَابِرًا، يَقُولُ: قَالَ أَبُو عُبَيْدَةَ: كُلُوا فَلَمَّا قَدِمْنَا المَدِينَةَ ذَكَرْنَا ذَلِكَ لِلنَّبِيِّ صَلَّى اللهُ عَلَيْهِ وَسَلَّمَ فَقَالَ: «كُلُوا، رِزْقًا أَخْرَجَهُ اللَّهُ، أَطْعِمُونَا إِنْ كَانَ مَعَكُمْ» فَأَتَاهُ بَعْضُهُمْ فَأَكَلَهُ
Maksudnya:

Kami pernah berperang bersama pasukan Khabat (pemakan daun-daunan) yang pada waktu itu Abu Ubaidah di angkat sebagai pemimpin pasukan. Lalu kami merasa lapar sekali. Tiba-tiba laut melemparkan ikan paus yang tidak pernah aku lihat sebelumnya. Ikan itu disebut al-Anbar. Kami makan daripada ikan itu selama setengah bulan. Kemudian Abu Ubaidah mengambil salah satu bahagian daripada tulangnya sehingga seseorang boleh melalui dibawah tulang itu. Abu al-Zubair mengkhabarkan kepadaku bahawa dia mendengar Jabir berkata: Abu ‘Ubaidah berkata; “Makanlah kamu semua! Tatkala kami sampai di Madinah, kami ceritakan kepada Nabi SAW. Maka baginda bersabda: ‘Makanlah, itu adalah rezeki yang telah Allah berikan. Berikanlah kepada kami untuk makan sekiranya ia masih berbaki!” Maka sebahagiannya dibawakan kepada baginda dan baginda pun memakannya.’
[6]
Ikan lumba-lumba termasuk haiwan marin yang terancam spesisnya
Ikan lumba-lumba termasuk dalam haiwan spesis terancam. Ia termasuk dalam Undang-undang Malaysia, Akta 686, Akta Perdagangan Antarabangsa Mengenai Spesies Terancam 2008. Mamalia marin ini juga tersenarai dalam Akta Perikanan 1985 sebagai spesies marin terancam. Haiwan marin ini juga dilindungi bersama paus, dugong, penyu, yu gergaji, yu sirip putih besar, yu tukul dan pari manta.
Kesimpulan
Sebagai penutup, kami menyimpulkan kepada beberapa perkara :
Ikan lumba-lumba halal dimakan berdasarkan hujjah dan petunjuk daripada al-Quran dan Sunnah
Sebagaimana yang telah kita ketahui, spesies ikan lumba-lumba merupakan hidupan yang semakin pupus. Justeru, menjadi tanggungjawab kita bersama dalam memastikan kelangsungannya buat generasi akan datang (supaya dapat melihat dan mengenalinya). Oleh itu, ini bertepatan dengan kaedah
Saddu al-Zarai’
iaitu menutup jalan yang boleh membawa kepada kemudaratan yang lebih besar.
Tambahan lagi, ikan ini termasuk di dalam
haiwan spesis terancam yang dilindungi
, yang tidak boleh diburu dan juga di makan berdasarkan akta dan undang-undang di Malaysia dan Antarabangsa. Malah, sesiapa yang disabitkan kesalahan boleh dikenakan tindakkan undang-undang serta hukuman.
Pemerintah berhak untuk memutuskan sesuatu keputusan bagi menjaga maslahah yang lebih penting. Ini bertepatan dengan satu kaedah fiqh yang masyhur :
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya
:
“Polisi pemerintah itu hendaklah berasaskan maslahah terhadap rakyat.”
Justeru, menjadi tanggungjawab rakyat untuk taat dan menyokong
ulil amri
 (pemerintah) dalam hal-hal yang makruf (baik).
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua`lam.
Bertarikh: 19 Januari 2022 bersamaan 16 Jamadil Akhir 1443H

[1]
 Lihat
https://ms.wikipedia.org/wiki/Lumba-lumba
 (Diakses pada 18 Januari 2022)
[2]
 Surah Al-Maidah: 96
[3]
 Riwayat Ibn Majah (3314) dan Ahmad (5723)
[4]
 Lihat
Tafsir Al-Baghawi
, 1/820
[5]
 Riwayat Abu Dawud (83), al-Tirmidzi (69), al-Nasaie (59), Ibn Majah (386), dan Ahmad (8735)
[6]
 Riwayat al-Bukhari (4362), dan Muslim (1935)


#289: Memanjangkan Qunut ketika Witir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum jika imam memanjangkan bacaan doa qunut ketika melakukan solat Witir? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Doa qunut ialah zikir yang khusus yang mengandungi ucapan doa dan puji-pujian kepada Allah SWT. Ia boleh untuk diucapkan dengan apa-apa lafaz yang mempunyai dua unsur ucapan tersebut termasuk ayat-ayat al-Quran dengan syarat hendaklah seseorang itu berniat membaca doa qunut.
Hal ini sepertimana yang disebutkan di dalam
Kasyifah al-Saja Syarh Safinat al-Naja
, bahawa:
والقنوت هو ذكر مخصوص مشتمل على دعاء وثناء ويحصل بكل لفظ اشتمل عليهما بأي صيغة شاء كقوله: اللهم اغفر لي يا غفور، فالدعاء يحصل باغفر والثناء بغفور، وكذلك ارحمني يا رحيم وقوله: الطف بي يا لطيف وهكذا، ومثل الذكر المخصوص آية تتضمن ذلك كآخر سورة البقرة بشرط أن يقصد بها القنوت، وكقوله تعالى: ربنا اغفر لنا ولإخواننا الذين سبقونا بالإيمان ولا تجعل في قلوبنا غلاًّ للذين آمنوا ربنا إنك رؤوف رحيم} الحشر:10
Maksudnya:
Qunut ialah zikir yang khusus yang merangkumi doa dan puji-pujian kepada Allah SWT. Ia boleh diucapkan dengan apa-apa lafaz yang membawa makna kedua-dua unsur tersebut, contohnya: “Ya Allah, ampunkan dosaku, wahai Yang Maha Pengampun.” Maka, doa terhasil dengan lafaz ‘ampunkan’ dan puji-pujian terhasil dengan lafaz ‘Yang Maha Pengampun’. Contohnya lagi: “Kasihanilah aku wahai Yang Maha Mengasihani.”, “Berlemah lembutlah ke atasku wahai Yang Maha Lembut.” Dan sebagainya. Begitu juga termasuk dalam zikir yang khusus ini juga ialah ayat al-Quran yang mempunyai unsur tersebut (doa dan pujian) seperti ayat terakhir dalam surah al-Baqarah dengan syarat hendaklah diniatkan untuk membaca qunut. Dan juga seperti firman Allah SWT, “Dan orang-orang (Islam) yang datang kemudian daripada mereka (berdoa dengan) berkata: “Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu”.” (Surah al-Hasyr: 10)
[1]
Walau bagaimanapun, lafaz doa qunut yang afdhal bagi doa qunut ialah apa yang diriwayatkan daripada Rasulullah SAW oleh Abu Hurairah RA, iaitu apa yang biasa diamalkan oleh masyarakat kita pada hari ini dan disertakan dengan beberapa penambahan. Bagi penambahan doa dan puji-pujian tersebut, Imam Ibn al-Hajar berkata: “
Tidak mengapa untuk menambah lafaz (doa dan puji-pujian) dan tidak perlu sujud sahwi kerana meninggalkan tambahan tersebut
.”
Hal ini sama sepertimana disunatkan untuk menambah doa qunut yang dibaca oleh Saidina Umar al-Khattab RA:
وَاسْتَحَبَّ الْأَصْحَابُ أَنْ يَضُمَّ إِلَيْهِ قُنُوتَ عُمَرَ رَضِيَ اللَّهُ عَنْهُ
Maksudnya:
Disunatkan menurut para ulama’ syafieyyah untuk menggabungkan kepada doa qunut yang diriwayatkan itu dengan doa qunut Saidina Umar.
[2]
Bacaan qunut terbahagi kepada dua, iaitu:
Pertama
: Qunut Ratibah, iaitu qunut yang disunatkan untuk membacanya pada dua tempat :
Pada Iktidal di dalam rakaat yang kedua solat Subuh
Pada Iktidal yang terakhir dalam solat sunat Witir bermula pertengahan bulan Ramadhan.
[3]
Kedua
: Qunut Nazilah iaitu doa yang disunatkan untuk dibaca di dalam solat ketika berlaku sesuatu musibah atau bencana khususnya ketika ianya melibatkan orang muslim.
Memanjangkan Qunut dalam Solat Witir
Di dalam sebuah hadith yang diriwayatkan oleh Hasan bin Ali RA di dalam Jami’ al-Tirmizi dan juga di dalam Sunan Abi Daud, daripada al-Hasan bin Ali RA:
عَلَّمَنِي رَسُولُ اللَّهِ صَلَّى اللَّهُ عَلَيْهِ وَسَلَّمَ كَلِمَاتٍ أَقُولُهُنَّ فِي الوِتْرِ: اللَّهُمَّ اهْدِنِي فِيمَنْ هَدَيْتَ…
Maksudnya
: Rasulullah SAW telah mengajarku beberapa perkataan untuk aku sebut di dalam witir: “Ya Allah Ya Tuhan kami! Kurniakanlah kepadaku petunjuk di kalangan mereka yang mendapat petunjuk-Mu…”
[4]
Dalam mazhab al-Syafie, disunatkan kepada imam atau orang yang solat bersendirian untuk membaca doa qunut pada rakaat terakhir solat sunat Witir dan ia dibaca pada 15 malam terakhir bulan Ramadhan.
[5]
Berdasarkan soalan di atas, doa qunut yang dibaca selepas daripada bangun daripada ruku’ pada rakaat terakhir Witir tidak disyaratkan untuk membaca doa-doa tertentu, bahkan adalah lebih baik jika seseorang itu membaca doa sepertimana yang terdapat di dalam sunnah Nabi SAW. Antaranya yang diriwayatkan oleh al-Hasan RA cucu Rasulullah SAW.
Adapun pada perkara memanjangkan bacaan qunut, jika dia solat secara bersendirian maka tidak menjadi masalah untuknya memanjangkan bacaan doa tersebut. Namun, jika dia seorang imam maka dia tidak boleh memudharatkan orang yang solat dibelakangnya sekiranya dia memanjangkan bacaan doa tersebut.
Ini kerana, terdapat sebuah hadith yang menuntut para imam untuk tidak memberatkan (memanjangkan) solat mereka kerana orang yang solat di belakangnya terdiri daripada pelbagai latar belakang. Antaranya sebuah hadith yang diriwayatkan daripada Abu Hurairah RA, bahawa Nabi SAW bersabda:
إِذَا صَلَّى أَحَدُكُمْ لِلنَّاسِ، فَلْيُخَفِّفْ، فَإِنَّ مِنْهُمُ الضَّعِيفَ وَالسَّقِيمَ وَالكَبِيرَ، وَإِذَا صَلَّى أَحَدُكُمْ لِنَفْسِهِ فَلْيُطَوِّلْ مَا شَاءَ
Maksudnya: “Apabila salah seorang daripada kamu solat bersama orang ramai (menjadi Imam), maka hendaklah dia meringankan kerana ada daripada kalangan mereka orang yang sakit, lemah dan orang tua. Adapun, apabila dia bersolat seorang diri, maka panjangkanlah bacaan sepanjang mana yang dia kehendaki.”
[6]
Selain itu juga, memanjangkan rukun yang pendek di dalam solat merupakan di antara perkara yang membatalkan solat. Antara rukun pendek adalah I’tidal (bangun daripada ruku’) dan doa qunut ini dibaca ketika I’tidal. Disyaratkan agar orang yang solat tidak memanjangkan I’tidalnya selepas daripada ruku’ dengan pemanjangan yang ketara iaitu tidak melebihi kadar bacaan al-Fatihah. Ini kerana, I’tidal merupakan rukun yang pendek, maka tidak dibolehkan untuk memanjangkannya melainkan pada qunut dan solat Tasbih.
[7]
Tambahan pula, Imam al-Nawawi menukilkan pandangan ashab al-Khurasan bahawa I’tidal daripada ruku’ merupakan rukun yang pendek serta dituntut agar diringankan (dipendekkan) rukun tersebut.
Jika dia memanjangkan dengan sengaja seperti diam (diam yang panjang), membaca qunut yang tidak disyariatkan (tidak warid daripada Nabi SAW) atau dengan zikir yang lain, maka ketiga wajah ini yang paling sahihnya di sisi Imam al-Haramain dan ia juga diputuskan oleh al-Baghawi bahawa perbuatan ini membatalkan solatnya  melainkan apa yang warid (datang) dalam syariat
.
[8]
Penutup
Kesimpulannya,
kami menasihatkan agar para imam sebaiknya tidak memanjangkan bacaan qunut kerana keluar daripada khilaf sebahagian ulama’ yang mengatakan terbatalnya solat dan ia juga mungkin akan menimbulkan kesusahan atau mudharat terhadap makmum.
Wallahu a’lam.
Bertarikh: 13 Januari 2022 bersamaan 10 Jamadil Akhir 1443H
[1]
 Lihat
Kasyifat al-Saja Syarh Safinat al-Naja
, 1/177
[2]
 Lihat
Raudhat al-Talibin
, 1/331
[3]
 Lihat
al-Taqrirat al-Sadidah fi al-Masa’il al-Mufidah
, hlm. 244
[4]
 Riwayat al-Tirmizi (464). Hadith ini hasan menurut al-Tirmizi.
[5]
 Lihat
al-Mu’tamad
, 1/309
[6]
 Riwayat al-Bukhari (703)
[7]
 Lihat
al-Mu’tamad
, 1/273
[8]
 Lihat
al-Majmu’ Syarh al-Muhazzab
, 4/126

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#414: Membaca al-Fatihah Tanpa Tajwid dalam Solat

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli
Soalan
Assalamualaikum ustaz. Apa hukum seseorang yang membaca al-Fatihah tanpa tajwid yang betul ketika melakukan solat? Adakah solatnya sah? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, di dalam mazhab Imam al-Syafie, membaca surah al-Fatihah di dalam solat merupakan salah satu daripada rukun-rukun solat dan ia wajib dibaca di dalam setiap rakaat sama ada solat sunat ataupun fardhu. Sekiranya seseorang itu tidak membaca surah al-Fatihah di dalam mana-mana rakaat maka solatnya itu tidak sah. Ini jelas melalui sabda Nabi SAW:
لَا صَلَاةَ لِمَنْ لَمْ يَقْرَأْ بِفَاتِحَةِ الْكِتَابِ
Maksudnya
:
“Tidak ada solat bagi orang yang tidak membaca al-Fatihah.”
[1]
Begitu juga hadis yang diriwayatkan daripada Abu Hurairah R.A, Rasulullah SAW bersabda:
مَنْ صَلَّى صَلاَةً لَمْ يَقْرَأْ فِيهَا بِفَاتِحَةِ الْكِتَابِ فَهْىَ خِدَاجٌ. يَقُولُهَا ثَلاَثًا
Maksudnya
:
“Barangsiapa yang melaksanakan solat dan tidak membaca al-Fatihah di dalamnya, maka solatnya itu kurang/rosak.” Perkataan ini diulang sehingga tiga kali.”
[2]
Imam Nawawi berkata: Membaca al-Fatihah adalah wajib dibaca pada kesemua solat sama ada solat fardu mahupun solat sunat. Jika seseorang terlupa membaca al-Fatihah, kewajipan tersebut tidak tergugur daripadanya. Pandangan ini adalah kesepakatan yang telah disebut oleh jumhur ulama yang bermazhab Syafie.
[3]
Berbalik kepada persoalan di atas, Surah al-Fatihah perlu dibaca dengan bacaan yang betul lagi sahih dengan meraikan bacaan dengan baris yang betul berserta dengan tajwid dan
makhraj
nya. Kesalahan dalam tajwid seperti bacaan
mad
 (panjang pendek),
ghunnah
 (dengung) ataupun kesalahan-kesalahan tajwid yang lain tidaklah membatalkan solat namun perlulah diperbaiki bacaan tersebut dari semasa ke semasa dengan berguru dengan mereka yang benar-benar berkaliber dan berkelayakan.
Ini sebagaimana firman Allah SWT:
وَرَتِّلِ ٱلۡقُرۡءَانَ تَرۡتِيلًا
Maksudnya:
 “
Dan bacalah al-Quran itu dengan perlahan-lahan.”
[4]
Al-Syeikh al-Tantawi di dalam tafsirnya
al-Wasit
 menyebutkan yang dimaksudkan dengan ‘
وَرَتِّلِ ٱلۡقُرۡءَانَ تَرۡتِيلًا
’ itu adalah membaca dengan suara yang merdu, dengan khusyu’ dan tadabbur serta beriltizam dengan bacaan yang sempurna lagi sahih dengan melihat kepada makhraj-makhraj hurufnya, waqafnya, hukum mad, izhar, ikhfa’ dan sebagainya.
Adapun bacaan yang membatalkan solat adalah bacaan yang boleh merubah makna. Sekiranya seseorang membaca
أَنْعَمْتُ

(an’amtu)
 dengan
dhommah
 (baris hadapan) dengan sengaja sedangkan bacaan yang sebetulnya adalah ‘
أَنْعَمْتَ
’
(an’amta)
 dengan
fathah
 (baris atas) maka batal solatnya. Sekiranya terlupa maka perlu diulangi bacaan tersebut.
Kesalahan bacaan yang berkaitan dengan hukum hakam tajwid di dalam ilmu tajwid disebut sebagai
Lahn al-Khafiy
 (kesalahan yang tersembunyi) manakala
Lahn al-Jaliy
 (kesalahan yang jelas) pula seperti berubah makna, huruf serta baris ayat tersebut dan kesalahan jenis ini boleh membatalkan solat.
Berdasarkan hadis ‘
يَؤُمُّ الْقَوْمَ أَقْرَؤُهُمْ لِكِتَابِ اللَّهِ وَأَقْدَمُهُمْ قِرَاءَةً
’ (
Yang menjadi imam bagi sesuatu kumpulan ialah orang yang lebih pandai membaca al-Quran
), maka difahami bahawa ‘
أقرأ
’ adalah bermaksud bacaan yang terbaik. Justeru, marilah kita mempelajari al-Quran sama ada bacaan atau kandungannya untuk diamalkan.
Wallahu a’lam.
Bertarikh: 7 Februari 2022 bersamaan 5 Rejab 1443H
[1]
 Riwayat al-Bukhari (756) dan Muslim (900)
[2]
 Riwayat Muslim (907)
[3]
 Lihat
al-Majmu’ Syarh al-Muhazzab
, 3/288
[4]
 Surah al-Muzammil: 4

Uncategorized

8 Products

Buku Fizikal

15 Products

Ebook

12 Products

eBook Sirah

2 Products

eBook Siri umum

4 Products

Inspirasi Hidup

5 Products

Kajian Al-Fitan Wa Al-Malahim

16 Products

Kajian Ilmiah

48 Products

Sirah

1 Product

Siri Kematian

11 Products

Siri Perkahwinan

2 Products

Siri Solat Sunat

16 Products

Siri Tasawuf

8 Products

Siri Umum

2 Products


#545: Membaca al-Quran Ketika Sujud

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Apa hukum membaca al-Quran ketika di dalam sujud? Saya pernah terbaca bahawa kita tidak boleh membaca al-Quran semasa dalam sujud. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Sujud
Sujud dari segi bahasa ialah cenderung atau merendah diri. Manakala dari segi istilah pula ialah suatu perbuatan mengenakan sebahagian dahinya pada tempat sujud.
[1]
Pengertian sujud pada syara’ ialah dahi orang yang bersolat bersentuhan secara langsung dengan dengan tempat sujudnya.
Sujud merupakan salah satu rukun di dalam solat. Tanpa bersujud, maka tidak dinamakan ianya sebagai solat. Begitu juga jika tidak dipenuhi syarat-syaratnya maka ianya tidak dinamakan sebagai sujud. Pensyariatan sujud telah sabit di dalam Al-Quran, hadith dan ianya juga adalah ijmak para ulama’.
Firman Allah SWT:
يَا أَيُّهَا الَّذِينَ آمَنُوا ارْكَعُوا وَاسْجُدُوا
Maksudnya: “
Wahai orang-orang yang beriman, ruku’lah serta sujudlah (mengerjakan sembahyang).”
[2]
Dalam sebuah hadith riwayat al-Bukhari, telah masuk ke dalam masjid seorang lelaki dan kemudiannya telah solat namun telah ditegur oleh Nabi SAW bahawa solatnya tidak sah dan Baginda SAW menyuruh lelaki tersebut untuk mengulangi solatnya. Ianya berlarutan sehingga Nabi SAW menegurnya sebanyak tiga kali dan akhirnya lelaki tersebut meminta  Nabi SAW untuk mengajarnya solat. Sabda Nabi SAW di dalam sebahagian hadith tersebut:
ثُمَّ اسْجُدْ حَتَّى تَطْمَئِنَّ سَاجِدًا ثُمَّ ارْفَعْ حَتَّى تَسْتَوِيَ وَتَطْمَئِنَّ جَالِسًا، ثُمَّ اسْجُدْ حَتَّى تَطْمَئِنَّ سَاجِدًا
Maksudnya:

“…kemudian sujud (dengan toma’ninah), kemudian angkatlah kepala mu dan duduk dalam keadaan toma’ninah kemudian sujud (buat kali kedua juga dalam keadaan toma’ninah)…”
[3]
Begitu juga telah berlaku ijmak dalam kalangan muslimin dari kalangan salaf dan khalaf dan tidak ada siapa pun yang mengingkarinya.
Bacaan Ketika Sujud dan Hukumnya
Pada asasnya, di dalam mazhab Syafie, hukum membaca zikir semasa rukuk dan sujud adalah sunat hai’ah. Hukum meninggalkan sunat hai’ah tidaklah berdosa dan tidaklah menyebabkan seseorang itu perlu menampungnya dengan sujud sahwi, seperti halnya pada meninggalkan sunat ab`adh. Justeru, solat seseorang yang meninggalkan zikir ketika rukuk dan sujud tidak membatalkan solat. Ia juga bukan perkara rukun atau fardu yang menyebabkan solat seseorang itu tidak sah jika ditinggalkan.
[4]
Ini berdasarkan hadis Rasulullah SAW daripada Abdullah bin Mas’ud RA:
إِذَا رَكَعَ أَحَدُكُمْ فَلْيَقُلْ ثَلاَثَ مَرَّاتٍ سُبْحَانَ رَبِّيَ الْعَظِيمِ وَذَلِكَ أَدْنَاهُ وَإِذَا سَجَدَ فَلْيَقُلْ سُبْحَانَ رَبِّيَ الأَعْلَى ثَلاَثًا وَذَلِكَ أَدْنَاهُ
Maksudnya:
“Jika salah seorang daripada kamu rukuk maka ucapkanlah tiga kali
‘
سُبْحَانَ رَبِّيَ الْعَظِيمِ
’
 dan itulah sekurang-kurang ucapannya. Jika dia sujud maka ucaplah
‘
سُبْحَانَ رَبِّيَ الأَعْلَى
’
 sebanyak tiga kali dan itulah sekurang-kurang ucapannya.”
[5]
Imam al-Nawawi berkata: “Makna daripada ‘
وَذَلِكَ أَدْنَاهُ
’ ialah sekurang-kurang ucapan pada nisbah itu adalah
kamal al-fard
 (perkara kesempurnaan rukun) dan ikhtiyar (perkara sunat yang utama dilaksanakan) bukan kesempurnaan rukun semata-mata.”
“Semua itu (bacaan zikir semasa rukuk, sujud, i`tidal, dan takbir perpindahan) ialah sunat dan bukan wajib sekalipun seseorang meninggalkannya maka tidak berdosa dan solatnya sahih, sama ada ditinggalkan kerana sengaja atau lupa, tetapi makruh meninggalkannya secara sengaja. Itulah mazhab kami, dan pendapat malik, Abu Hanifah dan majoriti ulama.”
“Berkata Ahmad: Tasbih dalam rukuk, sujud dan ucapan “
سَمِعَ اللَّهُ لِمَنْ حَمِدَهُ وَرَبَّنَا لَكَ الْحَمْد
”, bacaan antara dua sujud dan sekalian takbir adalah wajib, jika dia meninggalkan satu daripadanya secara sengaja maka batal solatnya, jika lupa maka tidak batal dan sujud sahwi untuk menggantikannya.”
[6]
Imam al-Imrani pula berkata: “Dan tidak wajib bertasbih dalam rukuk dan sujud, inilah pendapat kebanyakan ahli ilmu. Sebahagian ahli zahir berkata: “hukum bertasbih dalam kedua-duanya adalah wajib.”
[7]
Berkata al-Imrani, hujah mazhab al-Syafie ialah firman Allah SWT:
يَا أَيُّهَا الَّذِينَ آمَنُوا ارْكَعُوا وَاسْجُدُوا وَاعْبُدُوا رَبَّكُمْ وَافْعَلُوا الْخَيْرَ لَعَلَّكُمْ تُفْلِحُونَ
Maksudnya: “
Wahai orang-orang yang beriman, rukuklah serta sujudlah (mengerjakan sembahyang), dan beribadatlah kepada Tuhan kamu (dengan mentauhidkanNya), serta kerjakanlah amal-amal kebajikan; supaya kamu berjaya (di dunia dan di akhirat).”
[8]
Menurut beliau, ayat di atas tidak menyebut tasbih yang akan merosakkan solat tanpanya, dan Nabi SAW tidak menyuruh bertasbih dalam kedua-duanya.
Berlainan halnya dalam mazhab Hanbali. Di sisi mereka, membaca tasbih semasa rukuk dan sujud adalah perkara yang wajib, tetapi bukan rukun atau fardu. Menurut istilah mereka, perkara wajib dalam solat ialah perkara yang jika ditinggalkan secara sengaja akan membatalkan solat, tetapi jika ditinggalkan kerana lupa atau jahil, maka diwajibkan untuk ditampung dengan sujud sahwi.
[9]
Berdasarkan fakta keterangan di atas, jelas kepada kita bahawa hukum bertasbih ketika rukuk dan sujud adalah sunat di sisi mazhab Syafie, dan tidak wajib, tetapi makruh jika ditinggalkan secara sengaja. Manakala dalam mazhab Hanbali, hukumnya adalah wajib, tetapi bukan rukun. Justeru, sekiranya seseorang meninggalkannya kerana sengaja maka batal solatnya, adapun jika kerana terlupa maka tidak membatalkan solat dan hendaklah sujud sahwi.

Hukum Membaca al-Quran Ketika di dalam Sujud
Berkenaan isu membaca ayat Al-Quran di dalam sujud,
terdapat beberapa nas yang menunjukkan kepada larangan ke atas perbuatan tersebut
. Ini berdasarkan sebuah hadis yang diriwayatkan oleh Ibn Abbas
R.Anhuma
 bahawa Rasulullah SAW bersabda :
إِنِّي نُهِيتُ أَنْ أَقْرَأَ الْقُرْآنَ رَاكِعًا أَوْ سَاجِدًا فَأَمَّا الرُّكُوعُ فَعَظِّمُوا فِيهِ الرَّبَّ عَزَّ وَجَلَّ وَأَمَّا السُّجُودُ فَاجْتَهِدُوا فِي الدُّعَاءِ
Maksudnya: “
Sesungguhnya aku dilarang untuk membaca Al-Quran dalam keadaan rukuk dan juga sujud. Adapun rukuk maka perbesarkanlah Tuhan padanya. Dan adapun sujud maka bersungguhlah kamu dalam berdoa (padanya)
.”
[10]
Hadis di atas menjelaskan tentang perintah Nabi SAW untuk mengkhususkan sujud dengan bacaan-bacaan doa sahaja. Manakala bacaan Al-Quran hanyalah dilakukan dalam keadaan qiyam sahaja semasa solat.
Imam al-Nawawi dalam menjelaskan keadaan-keadaan yang dimakruhkan padanya untuk dibaca Al-Quran menyebut :
فَتُكرَهُ القِرَاءَةُ فِي حَالَةِ الرُّكُوعِ والسُّجُودِ والتَّشَهُّدِ وغَيرِهَا مِن أحْوَالِ الصَّلَاة سِوى القِيَام
Maksudnya: “
Dimakruhkan untuk membaca (Al-Quran) di dalam keadaan ruku’, sujud, tasyahhud, dan keadaan-keadaan solat selainnya melainkan (dalam) keadaan qiyam (berdiri) sahaja
.”
[11]
Para ulama membahaskan dengan panjang lebar tentang hikmah larangan membaca al-Quran di dalam sujud. Antaranya seperti yang disebutkan oleh Syeikh Syams Al-Haq Al-‘Azhim Abaadi bahawa Ibn Al-Malik menyatakan :
لأَنَّ أَفْضَل أَرْكَان الصَّلاة الْقِيَام وَأَفْضَل الأَذْكَار الْقُرْآن , فَجَعَلَ الأَفْضَلَ لِلأَفْضَلِ وَنَهَى عَنْ جَعْلِه فِي غَيْرِه لِئَلَّا يُوهِم اِسْتِوَائِهِ مَعَ بَقِيَّةِ الأَذْكَار
Maksudnya
:
Ini kerana, seafdhal-afdhal rukun solat adalah al-qiyam (berdiri tegak) dan seafdhal-afdhal zikir adalah bacaan Al-Quran. Maka dijadikan yang afdhal (Al-Qiyam) untuk yang afdhal (pembacaan Al-Quran semasa qiyam). Dan baginda SAW melarang dari menjadikan pembacaannya di tempat selainnya (qiyam) supaya tidak menimbulkan waham (keraguan) bahawa ianya (bacaan Al-Quran) setaraf dengan baki-baki zikir yang lain
.
[12]
Bacaan Ayat al-Quran yang Bersifat Doa di dalam Sujud
Meskipun begitu,
sekiranya dibaca ayat-ayat al-Quran yang bersifat doa di dalam sujud dengan niat doa dan bukan dengan niat membaca al-Quran, maka perbuatan ini adalah dibolehkan.
 Ini kerana, keadaan ini hampir sama dengan larangan membaca al-Quran ke atas mereka yang dalam keadaan berjunub dan juga wanita haid. Kata Imam al-Nawawi :
وأما الجنب والحائض فإنه يحرم عليهما قراءة القرآن سواء كان آية أو أقل منها
Maksudnya: “
Adapun seseorang yang berjunub dan juga wanita haid maka diharamkan ke atas mereka berdua untuk membaca Al-Quran, sama ada satu ayat atau lebih kurang darinya
.”
Namun dikecualikan larangan ini bagi mereka yang membaca ayat-ayat Al-Quran itu dengan niat zikir semasa dalam keadaan berjunub. Imam Al-Nawawi menukilkan kata-kata Imam Al-Haramain Abd Al-Malik Al-Juwaini yang menyebut:
فَإذَا قَالَ الجُنُبُ بسم الله والحمد لله فَإنْ قَصَدَ القُرآنَ عَصَى وَإنْ قَصَدَ الذِّكْرَ أوْ لَمْ يَقصدْ شيئًا لَمْ يَأثَم
Maksudnya: Apabila seseorang yang berjunub itu membaca ‘Bismillah’ dan ‘Alhamdulillah’, sekiranya dia memaksudkan dengannya (bacaan ayat tersebut) untuk membaca Al-Quran, maka dia telah berdosa. Sekiranya dia memaksudkan (bacaan tersebut) semata-mata dengan niat zikir atau tidak memaksudkan apa-apa, maka dia tidak berdosa.
[13]
Justeru,
dapat kita kaitkan juga dengan perbuatan seseorang yang membaca Al-Quran ketika sujud dengan menggunakan ayat-ayat Al-Quran yang berbentuk doa, maka hal ini adalah dibenarkan sekiranya dia membacanya dengan niat doa.
 Ini seperti bacaan doa yang diambil dari al-Quran :
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّار
Maksudnya: “
Wahai Tuhan kami, berikanlah kepada kami kebaikan di dunia dan juga kebaikan di akhirat, dan peliharalah kami dari azab api neraka
.”
[14]
Demikian juga boleh untuk membaca di dalam sujud dengan ayat-ayat Al-Quran yang disifatkan oleh Rasulullah SAW sebagai doa seperti kata-kata Nabi Yunus A.S yang disebutkan di dalam Al-Quran :
لَّا إِلَٰهَ إِلَّا أَنتَ سُبْحَانَكَ إِنِّي كُنتُ مِنَ الظَّالِمِينَ
Maksudnya:
Tidak ada Tuhan selain-Mu, maha suci-Mu ya Allah sesungguhnya aku tergolong dalam kalangan orang yang menzalimi (diri sendiri)
.
[15]
Merujuk kepada nas syarak, ayat di atas ini jelas disifatkan oleh Rasulullah SAW sebagai doa berdasarkan sebuah hadis yang diriwayatkan oleh Sa’d bin Abi Waqqash R.A bahawa Rasulullah SAW bersabda:
دَعْوَةُ ذِي النُّونِ إِذْ دَعَا وَهُوَ فِي بَطْنِ الْحُوتِ لاَ إِلَهَ إِلاَّ أَنْتَ سُبْحَانَكَ إِنِّي كُنْتُ مِنَ الظَّالِمِينَ . فَإِنَّهُ لَمْ يَدْعُ بِهَا رَجُلٌ مُسْلِمٌ فِي شَيْءٍ قَطُّ إِلاَّ اسْتَجَابَ اللَّهُ لَهُ
Maksudnya:
Doa zun nun (Nabi Yunus) ketika dia berdoa dalam keadaan dia berada di dalam perut ikan (dengan sebutan) Tidak ada Tuhan selain-Mu, maha suci Mu ya Allah sesungguhnya aku tergolong dalam kalangan orang yang menzalimi (diri sendiri). Sesungguhnya tidak ada seorang lelaki pun yang berdoa dengan doa ini melainkan doanya akan dimustajabkan
.
[16]
Demikian juga kami menyatakan bahawa dibolehkan juga membaca firman Allah SWT yang berikut di dalam sujud dengan niat doa, iaitu :
وَأُفَوِّضُ أَمْرِي إِلَى اللَّهِ
Maksudnya: “
Dan aku menyerahkan urusanku kepada Allah
.”
[17]
Ini adalah ungkapan yang diucapkan oleh seorang lelaki mukmin yang merupakan pengikut kepada Nabi Musa A.S. Meskipun ucapan sebegini dan juga ucapan Nabi Yunus A.S sebelumnya tidak disertakan dengan unsur
طلب
 (permintaan), namun ia tetap boleh dibaca sebagai doa kerana sifat doa tidak semestinya disertakan dengan unsur permintaan. Ini kerana, perkataan doa di dalam Al-Quran Al-Karim membawa kepada beberapa maksud yang berikut :
Seruan. Seperti yang ditunjukkan dalam Surah Aali Imran ayat ke- 61.
Permintaan. Ini berdasarkan firman Allah di dalam Surah Faathir ayat ke- 18.
Ibadah. Kalimah doa juga membawa maksud ibadah seperti yang ditunjukkan dalam Surah Al-Kahf ayat ke- 14.
Permintaan bantuan. Seperti firman Allah SWT dalam Surah Al-Baqarah ayat ke- 23.
Juga membawa erti penisbahan. Seperti yang dimaksudkan dengan kalimah doa dalam ayat ke- 5 Surah Al-Ahzab.
Doa juga membawa erti ajakan atau gesaan ke arah sesuatu. Seperti yang dimaksudkan dengan ayat ke- 5 dari Surah Nuh.
Bahkan Imam Al-Mawardi dalam kitab tafsirnya
al-Nukat wa al-‘Uyun
 (5/158) berkata dalam tafsiran beliau ke atas ayat ini : Makna ucapannya ini ada tiga bentuk:
Aku menyerahkan urusanku kepada Allah.
Aku bersaksi kepada Allah ke atas diri kamu.
Aku bertawakkal kepada Allah.
Justeru, sekiranya dimaksudkan penyerahan diri yang menyeluruh kepada Allah seperti bertawakkal ini, maka ia sama sahaja dengan sifat doa keluar rumah seperti yang diriwayatkan oleh Anas bin Malik R.A bahawa Rasulullah SAW bersabda:
إِذَا خَرَجَ الرَّجُلُ مِنْ بَيْتِهِ فَقَالَ بِسْمِ اللَّهِ تَوَكَّلْتُ عَلَى اللَّهِ لاَ حَوْلَ وَلاَ قُوَّةَ إِلاَّ بِاللَّهِ
Maksudnya: “
Apabila seseorang lelaki itu keluar dari rumahnya maka hendaklah dia membaca: Dengan nama Allah, aku bertawakkal kepada Allah. Tidak ada sebarang daya dan kekuatan melainkan dengan Allah
.”
[18]
Kami juga menambah bahawa dibolehkan untuk membaca ayat berikut di dalam sujud juga dengan niat doa dengan hujahan yang sama seperti ayat ke- 44 Surah Ghafir di atas, iaitu firman Allah SWT:
حَسْبُنَا اللَّهُ وَنِعْمَ الْوَكِيلُ
Maksudnya: “
Cukuplah buat kami ini Allah dan Dia lah sebaik-baik pelindung
.”
[19]
Kerana ayat ini juga disifatkan sebagai doa yang dibacakan oleh Nabi Ibrahim A.S saat baginda dicampakkan ke dalam api. Ini berdasarkan sebuah hadis yang diriwayatkan oleh Ibn Abbas
R.Anhuma
 beliau berkata :
قَالَهَا إِبْرَاهِيمُ عَلَيْهِ السَّلاَمُ حِينَ أُلْقِيَ فِي النَّارِ
Maksudnya: “
Ayat ini disebutkan oleh Ibrahim A.S ketika mana dia dicampakkan ke dalam api
.”
[20]
Penutup
Berdasarkan persoalan di atas,
kami nyatakan bahawa hukum membaca ayat-ayat al-Quran di dalam sujud dengan niat bacaan al-Quran adalah makruh. Ini berdasarkan hujahan nas yang telah kami kemukakan di atas, di samping kami menyatakan bahawa Al-Quran adalah
kalamullah
 yang mulia, justeru antara adabnya adalah kita tidak membacanya dalam keadaan paling rendah seseorang itu di dalam solat iaitu ketika sujud.
Selain itu,
terdapatnya anjuran untuk bersungguh dalam berdoa di dalam sujud, manakala bacaan Al-Quran selain dengan niat doa di dalam sujud akan menafikan anjuran dan tuntutan tersebut.
Meskipun begitu,
 sekiranya seseorang dalam usaha bersungguh dalam berdoa semasa sujud itu membaca ayat-ayat Al-Quran yang mempunyai sifat-sifat doa dengan niat berdoa, maka hal ini adalah dibolehkan di sisi syarak.
Wallahu a’lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Lihat
Nihayah al-Muhtaj
,
1/509
[2]
 Surah al-Haj: 77
[3]
 Riwayat al-Bukhari (6667)
[4]
 Lihat
al-Fiqh al-Manhaji
, 1/154-155
[5]
 Riwayat Abu Daud (886)
[6]
 Lihat
al-Majmu’ Syarh al-Muhazzab,
  3/411-414
[7]
 Lihat
al-Bayan fi al-Fiqh al-Syafie
, 2/211
[8]
 Surah al-Hajj:77
[9]
 Lihat
Kasysyaf al-Qina’
 oleh Imam al-Buhuti, 1/390
[10]
 Riwayat Muslim (439)
[11]
 Lihat
al-Tibyan fi Adab Hamalat al-Quran,
hlm. 117
[12]
 Lihat
 ‘Aun Al-Ma’bud,
3/91
[13]
 Lihat
al-Tibyan fi Adab Hamalat al-Quran
 oleh Imam al-Nawawi, hlm. 74
[14]
 Surah al-Baqarah (201)
[15]
 Surah al-Anbiya’ (87)
[16]
 Riwayat al-Tirmizi (3505)
[17]
 Surah Ghafir (44)
[18]
 Riwayat Abu Daud (5095)
[19]
 Surah Ali Imran: 173
[20]
 Riwayat al-Bukhari (86)


#540: Membatalkan Solat untuk Jawab Panggilan Penting

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Adakah seseorang dibolehkan untuk menghentikan solatnya bagi menjawab panggilan telefon, jika dia tahu sedang menerima panggilan telefon yang berkaitan dengan urusan yang penting? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat adalah satu ibadah yang wajib ditunaikan oleh semua yang bergelar Muslim iaitu yang melafazkan dua kalimah syahadah. Firman Allah SWT:
وَأَقِيمُوا الصَّلَاةَ
Maksudnya:
“Dan dirikanlah kamu akan sembahyang.”
[1]
Sabda Nabi SAW:
بُنِيَ الْإِسْلَامُ عَلَى خَمْسٍ ، شَهَادَةِ أَنْ لَا إِلَهَ إِلَّا اللَّهُ وَأَنَّ مُحَمَّدًا رَسُولُ اللَّهِ ، وَإِقَامِ الصَّلَاةِ ، وَإِيتَاءِ الزَّكَاةِ ، وَالْحَجِّ ، وَصَوْمِ رَمَضَانَ
Maksudnya: “
Islam terbina atas lima perkara: penyaksian bahawa tiada Tuhan selain Allah dan Muhammad itu pesuruh Allah, mendirikan solat, menunaikan zakat, berpuasa pada bulan Ramadhan, dan menunaikan haji ke baitullah bagi yang mampu.”
[2]

Definisi Solat
Perkataan solat adalah diambil daripada bahasa Arab. Ia adalah merupakan kata nama terbitan (masdar) daripada kata kerja (fi’il);
solla, yusolli, solatan
yang membawa maksud doa,
al-istighfar, al-maghfirah, al-Islam, al-din.
[3]
Allah SWT berfirman:
وَصَلِّ عَلَيْهِمْ ۖ إِنَّ صَلَاتَكَ سَكَنٌ لَّهُمْ
Maksudnya:
“
Dan doakanlah untuk mereka, kerana sesungguhnya doamu itu menjadi ketenteraman bagi mereka.”
[4]
Dari sudut istilah Fiqh, solat bermaksud beberapa perkataan dan perbuatan, yang didahului dengan takbir dan diakhiri dengan salam, mengikut syarat-syarat tertentu.
[5]
Pengarang kitab
al-Fiqh al-Manhaji
 menyebut: Ia dinamakan solat kerana ia mengandungi doa yang merupakan unsur yang banyak di dalamnya. Hal ini kerana menggunakan nama juzuk untuk maksud keseluruhannya (
إطلاقا لاسم الجزء على الكل
).
[6]
Menurut Kamus Dewan, solat dalam bahasa Melayu diertikan sebagai sembahyang iaitu perbuatan menyembah Allah dan secara khususnya ia dilaksanakan di dalam Solat fardu yang lima.

Kepentingan Solat dan Khusyuk Padanya
Solat merupakan salah satu kefardhuan yang utama dalam agama Islam. Ia merupakan ibadah yang paling mulia, yang mempunyai peranan yang penting dalam pembentukan peribadi seseorang bahkan keislamannya. Justeru, amat penting bagi kita dalam memahami hakikat daripada ibadah solat ini.
Al-Hasan al-Basri pernah mengungkapkan: “Wahai anak Adam, solat adalah ibadah yang dapat menghalangmu daripada maksiat dan kemungkaran. Sekiranya solat tidak menghalangmu daripada kemaksiatan dan kemungkaran, maka hakikatnya engkau belumlah mendirikan solat.”
[7]
 Berdasarkan nasihat ini, kita dapat memahami bahawa solat yang dilakukan dengan benar, maka ia akan memberi kesan yang baik dalam sakhsiah diri seseorang.
Selain itu, orang yang menjaga solat juga akan terhindar daripada termasuk dalam kalangan orang yang lalai. Hal ini dapat dilihat dalam sebuah hadis, sabda Rasulullah SAW:
مَنْ حَافَظَ عَلَى هَؤُلاَءِ الصَّلَوَاتِ الْمَكْتُوْبَاتِ لَمْ يُكْتَبْ مِنَ الْغَافِلِيْنَ
Maksudnya:
“Barangsiapa yang menjaga solat-solat fardhu, maka dia tidak akan ditulis sebagai orang-orang yang lalai.”
[8]
Justeru, amat penting seseorang itu menjaga solat-solat Fardhu. Menjaga dan memelihara solat dengan maksud menunaikannya dengan sebaik mungkin, di samping khusyuk dalam solat.

Khusyuk dalam Solat
Firman Allah SWT:
قَدْ أَفْلَحَ الْمُؤْمِنُونَ ﴿١﴾ الَّذِينَ هُمْ فِي صَلَاتِهِمْ خَاشِعُونَ
Maksudnya
: “
Sesungguhnya berjayalah orang-orang yang beriman, iaitu mereka yang khusyuk dalam sembahyangnya.”
[9]
Ibn Kathir ketika mentafsirkan ayat di atas berkata: ‘Ali bin Abi Talhah menceritakan daripada Ibn Abbas R.anhuma: “
خَاشِعُونَ
” (
orang-orang yang khusyuk
) iaitu orang-orang yang takut lagi penuh ketenangan. Daripada Ali bin Abi Talib R.A: Yang dimaksudkan dengan khusyu’ di sini ialah kekhusyukan hati.
Hasan al-Basri pula berkata: “Kekhusyukan mereka itu berada di dalam hati mereka, sehingga kerananya mereka menundukkan pandangan serta merendahkan diri mereka.” Khusyuk dalam solat hanya dapat dilakukan oleh orang yang memfokuskan hati padanya sambil melupakan pelbagai aktiviti yang lain. Pada ketika itulah akan terwujud ketenangan dan kebahagiaan baginya.
[10]
Diriwayatkan bahawa sebab turunnya ayat ini adalah ketika Rasulullah SAW mendirikan solat, Baginda sedang memandang ke atas. Maka turunlah ayat ini kepada Baginda SAW. Kemudian Baginda menundukkan pandangannya ke tempat sujud beliau.
[11]
Menurut al-Baghawi, para ulama berselisih pendapat dalam mentafsirkan maksud khusyuk dalam firman Allah SWT “
الَّذِينَ هُمْ فِي صَلَاتِهِمْ خَاشِعُونَ
”
(iaitu) orang-orang yang khusyuk dalam solatnya.
Namun, mereka sepakat menyatakan bahawa khusyuk merupakan elemen penting kepada solat yang berkualiti.
Antara pendapat sahabat dan tokoh berkaitan maksud khusyuk:
Ibnu ‘Abbas berkata:
Tenang dan merendahkan diri
 (
مخبتون أذلاء
)
Ali bin Abi Talib R.A berkata: Iaitu tidak menoleh ke kanan dan tidak pula ke kiri.
Sa’id bin Jubair berkata: Iaitu (seseorang)
tidak mengetahui siapa orang yang di sebelah kanan dan kirinya,
 dia tidak menoleh, kerana sangat khusyuknya (menghadap kepada) Allah ‘Azza wa Jalla.
‘Amr bin Dinar berkata: Iaitu
ketenangan dan keindahan keadaan (gerakan)
.
Ibnu Sirin dan yang lainnya berkata: Iaitu engkau
tidak mengangkat pandanganmu dari tempat sujud
mu.
Atha’ berkata: Iaitu engkau
tidak bermain-main dengan anggota tubuhmu
 dalam solat.
Al-Hasan (al-Basri) dan Qatadah berkata: (iaitu)
orang-orang yang takut
 (
خائفون
).
Muqatil berkata: (iaitu) orang-orang yang rendah hati (tawadhu’) (
متواضعون
).
Mujahid berkata: iaitu
menundukkan pandangan
 dan
merendahkan suara
. (
غض البصر وخفض الصوت
)
Ada juga yang menyebut, khusyuk dalam solat adalah: Mengumpulkan konsentrasi (memerhatikan urusan solat) dan berpaling daripada urusan selainnya serta
menghayati makna bacaan dan zikir yang diucapkan oleh lisannya.
”
[12]
Kami kemukakan juga di sini beberapa pendapat para ulama dalam mendefinisikan khusyuk.
Kata Imam Ibn Qayyim al-Jauziyyah: Khusyuk adalah: Berdirinya hati di hadapan Tuhan dengan penuh ketundukan dan perasaan hina diri.
Imam Junaid Al-Baghdadi yang berkata: Khusyuk adalah; Perasaan rendah diri di dalam hati ke hadapan Tuhan yang Maha Mengetahui perkara ghaib.
[13]
Imam Ibn Rajab al-Hanbali turut memberikan definisi yang menarik berkenaan khusyuk. Kata beliau: Asal bagi khusyuk adalah perasaan lembut jantung hati, tenang, tunduk serta tetapnya ia.
[14]
Al-Syaukani ketika mengulas ayat ini berkata: Sebahagian ulama memasukkannya (khusyuk) sebagai sebahagian daripada perbuatan hati seperti perasaan takut dan juga gerun. Manakala sebahagian yang lain mengatakan ia termasuk sebahagian dari perbuatan anggota badan seperti tenang dalam solat, tidak beralih ke sana sini, dan tidak melakukan perkara sia-sia di dalam solat. Dan dari segi bahasa khusyuk bermaksud: Tenang, tawadhu’ (rendah diri), takut, dan juga perasaan hina diri.
[15]
Perlu difahami bahawa khusyuk terbahagi kepada dua iaitu:
Khusyuk hati iaitu kehadiran hati seseorang yang sedang menunaikan solat secara fokus menghadap Allah SWT dengan membawa cinta kepada-Nya, mengagungkan-Nya, takut terhadap seksa-Nya, dan mengharap pahala dari-Nya sehingga merasa dekat dengan-Nya dan tenang hatinya serta penuh penghayatan dengan menghayati seluruh apa yang diucapkan dan lakukan dalam solatnya, dari awal hingga selesai solatnya. Kekhusyukan hati inilah yang melahirkan kekhusyukan badan, kerana ia adalah asas kekhusyukan.
Khusyuk badan iaitu ketenangan gerakan dalam solat, beradab dan tidak tergesa-gesa dalam mengucapkan zikir dan doa, ketundukan pandangan ke arah tempat sujud, tidak menoleh ke atas atau ke arah yang menghilangkan khusyuk dan tidak disibukkan dengan gerakan yang sia-sia.
Berdasarkan pendapat beberapa tokoh ulama di atas, perkara yang dapat kita simpulkan berkenaan definisi khusyuk adalah: Khusyuk adalah perbuatan hati yang meliputi perasaan takut, rendah diri, perasaan hina di hadapan Allah yang menzahirkan perbuatan anggota badan seperti tenang di dalam solat, tidak berpaling ke sana-sini, serta menundukkan pandangan ketika solat.

Hentikan Solat untuk Jawab Panggilan Penting
Allah SWT melarang umat Islam untuk sengaja membatalkan amalannya dengan sengaja tanpa apa-apa sebab yang mengharuskannya untuk melakukan demikian. Allah SWT berfirman di dalam al-Quran:
يَا أَيُّهَا الَّذِينَ آمَنُوا أَطِيعُوا اللَّـهَ وَأَطِيعُوا الرَّسُولَ
وَلَا تُبْطِلُوا أَعْمَالَكُمْ
Maksudnya:
“
Wahai orang-orang yang beriman! Taatlah kamu kepada Allah dan taatlah kepada Rasul Allah, dan
janganlah kamu batalkan amal-amal kamu!”
[16]
Dalam hal ini, para ulama’ membezakan hal keadaan orang yang ingin menghentikan solat dengan melihat dari sudut
sama ada solat tersebut merupakan solat fardhu ataupun solat sunat
, serta
sama ada ia disebabkan oleh uzur syar’ie ataupun bukan.
Jika sekiranya solat tersebut merupakan solat fardhu, maka haram hukumnya bagi seseorang tersebut dengan tanpa uzur syar’ie yang membolehkannya membatalkan solatnya tersebut berdasarkan ayat yang disebutkan di atas.
Di dalam kitab al-Mausu’ah al-Fiqhiyyah al-Kuwaitiyyah menyebutkan bahawa:
قَطْعُ العِبَادَةِ الوَاجِبَةِ بَعْد الشُّرُوعِ فِيهَا بِلَا مَسُوغٌ شَرْعِي غَيْر جَائِز بِاتِّفَاقِ الفُقَهَاءِ؛ لِأَن قَطَعَهَا بِلَا مَسُوغٍ شَرْعِي عَبَثٌ يَتَنَافى مَعَ حُرْمَةِ العِبَادَةِ
Maksudnya:
Membatalkan ibadah yang wajib setelah memulakannya tanpa sebab yang membolehkannya melakukan demikian adalah tidak harus dengan sepakat para fuqaha’. Hal ini kerana membatalkan ibadah tanpa sebab yang diizinkan oleh syarak adalah satu perbuatan yang sia-sia dan bersalahan dengan kehormatan solat
.
[17]
Walaubagaimanapun,
jika disebabkan oleh sebab yang dibolehkan oleh syarak dan keadaan yang mendesak dan kecemasan seperti menyelamatkan diri sendiri atau orang lain daripada bahaya contohnya, maka ia diharuskan
 berdasarkan kaedah fiqh yang menyebutkan bahawa:
الضَّرُورَةُ تُبِيحُ االمَحْظُورَاتِ
Maksudnya:
 “
Keadaan yang darurat itu mengharuskan perbuatan-perbuatan yang haram.”
Di dalam kitab al-Mausu’ah al-Fiqhiyyah al-Kuwaitiyyah menyebutkan lagi bahawa:
أَمَّا قَطَعَهَا بِمَسُوغٍ شَرْعِي فَمَشْرُوعٌ، فَتَقْطَعُ الصَّلَاةَ لِقَتْلِ حَيَّةٍ وَنَحْوِهَا لِلأَمْرِ بِقَتْلِهَا، وَخَوْف ضَيَاع مَال لَهُ قِيمَةٌ، لَهُ أَو لِغَيْرِهِ، وَلِإغَاثَةِ مَلْهُوف، وَتَنْبِيه غَافِل أَو نَائِمٍ قَصَدَتْ إِلَيهِ حَية ولَا يُمْكِن تَنْبِيهُهُ بِتَسْبِيح
Maksudnya:
Adapun
jika membatalkannya disebabkan oleh sebab yang dibolehkan oleh syarak, maka hukumnya adalah harus, seperti membatalkan solat bagi membunuh ular atau menyuruh orang lain membunuhnya, atau khuatir akan kehilangan harta benda yang berharga sama ada harta benda sendiri atau orang lain, atau menyelamatkan orang yang meminta pertolongan, mengejutkan orang yang terlalai atau tertidur yang sedang dihampiri oleh ular berbisa yang tidak boleh untuk diberikan peringatan dengan menyebut tasbih sahaja
.
[18]
Bahkan, hal ini juga terpakai kepada menyelamatkan orang bukan Islam seperti yang disebutkan kitab
Kasysyaf al-Qina’
, dengan berkata:
وَيَجِبُ رَدُّ كَافِرٍ مَعْصُومٍ بِذِمَّةٍ أَو هدنَةٍ أَو أَمَانٍ عَن بِئْر، وَنَحْوِه، كَحَيَّةٍ تَقْصُدُهُ كَرَدِّ مُسْلِمٍ عَنْ ذَلِكَ بِجَامِعِ العِصْمَةِ، وَيَجِبُ إِنْقَاذُ غَرِيق وَنحوه كَحَرِيق، فَيَقْطَع الصَلَاةَ لِذَلِكَ فَرْضًا كَانَتْ الصَّلَاةُ، أَو نَفْلًا. وَظَاهِرُهُ: وَلَو ضَاقَ وَقْتُهَا، لِأَنَّه يُمْكِن تَدَارُكُهَا بِالقَضَاء، بِخِلَاف الغَرِيق وَنَحْوه ؛ (فَإِن أَبَى قَطْعُهَا) ، أَي الصَّلَاة لِإنْقَاذ الغَرِيق وَنَحْوِه : أَثِمَ. انتهى
Maksudnya:
Wajib menyelamat seorang kafir yang dihormati darahnya disebabkan oleh perjanjian perlindungan dan keamanan daripada jatuh ke dalam telaga dan seumpamanya, seperti ular yang menghampiri kepadanya, sama seperti menyelamatkan seorang muslim daripada perkara tersebut dengan syarat bahawa dihormati darahnya.
Begitu juga wajib untuk menyelamatkan orang yang lemas atau terbakar. Justeru itu, hendaklah dia memberhentikan solatnya tersebut tidak kira sama ada solat tersebut fardhu ataupun sunat. Begitu juga, walaupun sudah singkat waktunya, ini kerana ia boleh diganti dengan qadha’ berbeza halnya dengan orang yang lemas dan seumpamanya. Jika sekiranya dia enggan membatalkan solatnya untuk menyelamatkan orang yang lemas tersebut, maka dia dikira sebagai berdosa
.
[19]
Berkenaan hal ini, Imam al-Izz Ibn Abd al-Salam menyebutkan bahawa:
تَقْدِيمُ إِنْقَاذ الغَرْقَى المَعْصُومِين عَلَى أَدَاءِ الصَّلَاة لِأَنَّ إِنْقَاذُ الغَرْقَى المَعْصُومِينَ عِندَ اللهِ أَفْضَل مِن أَدَاءِ الصَّلَاة، وَالجَمع بَينَ المَصْلَحَتَين مُمْكِنٌ بِأَن يُنقِذَ الغَرِيق ثُمَّ يَقْضِي الصَّلَاة. وَمَعْلُومٌ أَنَّ مَا فَاتَهُ مِن مَصْلَحَةِ أَدَاءِ الصَّلَاة لَا يُقَارِبُ إِنْقَاذُ نَفْس مُسْلِمَة مِنَ الهَلَاك
Maksudnya:
“
Hendaklah didahulukan perbuatan menyelamatkan orang yang lemas diatas perbuatan solat. Ini kerana menyelamatkan orang yang lemas di sisi Allah SWT adalah lebih afdhal daripada menunaikan solat. Dan kedua-duanya boleh dihimpunkan iaitu dengan cara menyelamatkan orang yang lemas terlebih dahulu, kemudian mengqadha solatnya. Seperti yang sedia maklum, jika sekiranya terlepas maslahah untuk menunaikan solat pada waktunya tidak sama daripada mashlahah yang lebih besar iaitu menyelamatkan nyawa manusia daripada kebinasaan.
”
[20]
Manakala
, jika sekiranya seseorang itu sedang mendirikan solat sunat, maka hal keadaan ini adalah lebih ringan berbanding solat fardhu, sama seperti jika seseorang itu berpuasa sunat. Para ulama’ memberikan kelonggaran dalam keadaan seperti ini dengan mengharuskan untuk seseorang itu membatalkan solat atau puasanya disebabkan oleh keperluan
. Perkara ini disebutkan oleh Ibn Hajar di dalam kitabnya Tuhfat al-Muhtaj, bahawa:
وَمَن تَلَبَّسَ بِصَومٍ تَطَوُّعٍ أو صَلَاةٍ أَو غَيْرِهِمَا مِن التَطَوُّعَات إِلّا النُّسُك، فَلَهُ قَطْعُهُمَا، لِلخَبَرِ الصَّحِيح: الصَّائِمُ الْمُتَطَوِّعُ أَمِيرُ نَفْسِهِ إِنْ شَاءَ صَامَ وَإِنْ شَاءَ أَفْطَرَ” وَقِيسَ بِهِ الصَّلَاة وَغَيرِهَا،فقوله تعالى:{وَلَا تُبْطِلُوا أَعْمَالَكُمْ} مَحَلُّهُ فِي الفَرْضِ
Maksudnya:
Barangsiapa melaksanakan puasa sunat atau solat sunat dan seumpamanya daripada amalan sunat kecuali haji, maka dia boleh membatalkannya bersandarkan kepada hadith sahih, “Seorang yang berpuasa sunat berkuasa terhadap dirinya sendiri, jika sekiranya dia ingin terus berpuasa atau berbuka puasa, maka dia boleh melakukan demikian.” Justeru itu, diqiaskan hal ini kepada solat dan seumpamanya
. Oleh itu, firman Allah SWT, Dan janganlah kamu batalkan amal-amal kamu, merujuk kepada ibadah yang fardhu.
[21]
Disamping itu juga, Rasulullah SAW menyuruh umatnya untuk mendirikan solat dalam keadaan khusyuk dan tenang. Allah SWT berfirman:
قَدْ أَفْلَحَ الْمُؤْمِنُونَ الَّذِينَ هُمْ فِي صَلَاتِهِمْ خَاشِعُونَ
Maksudnya: “
Sesungguhnya berjayalah orang-orang yang beriman. Iaitu mereka yang khusyuk dalam sembahyangnya.”
[22]
Imam al-Sa’di dalam menafsirkan ayat menyebutkan bahawa, solat tanpa khusyuk dan tanpa kehadiran hati walaupun sah dan mendapat pahala, namun begitu kadar pahala yang didapati berdasarkan kekhusyukan seseorang di dalam solat tersebut.
[23]
Justeru dapatlah difahami bahawa kita dituntut untuk khusyuk di dalam solat dengan cara memberi fokus kepada solat tersebut dan tidak mencampur-adukkannya dengan urusan lain dari hal keduniaan. Ibn Kathir menyebutkan hal ini dalam tafsirnya dengan berkata:
وَالخُشُوعُ فِي الصَّلَاة إِنَّمَا يَحْصُلُ بِمَن فَرَغَ قَلْبُهُ لَهَا ، وَاشْتَغَلَّ بِهَا عَمَّا عَدَاهَا ، وَآثَرُهَا عَلَى غَيْرِهَا
Maksudnya:
 “
Khusyuk di dalam solat itu hanyasanya diperoleh dengan mengosongkan fikiran daripada perkara lain ketika mendirikannya, hanya sibuk dengan perbuatan dan bacaan di dalam solat sahaja dan mengutamakan solat sebagai perkara pertama berbanding perkara-perkara yang lain.”
[24]
Justeru, kita hendaklah memberikan fokus dan tumpuan yang sepenuhnya ketika menunaikan solat dan menghindarkan segala gangguan yang boleh menyebabkan konsentrasi terganggu seperti bunyi telefon, televisyen dan sebagainya.

Kesimpulan
Berdasarkan perbahasan dan perbincangan di atas, kami menyimpulkan bahawa
jika seseorang itu sedang mendirikan solat fardhu, maka tidak boleh untuk dia membatalkan solatnya kecuali jika terdapat hal kecemasan dan darurat seperti menyelamatkan nyawa yang berada di dalam bahaya atau harta benda yang berharga.
Oleh itu, dalam hal ini, jika sekiranya panggilan telefon yang diterima tersebut dirasakan merupakan sesuatu kecemasan dan darurat, maka dibolehkan untuk membatalkan solat untuk menjawabnya.
Walau bagaimanapun,
jika sekiranya seseorang mendirikan solat sunat, maka boleh untuk dia menghentikan solatnya untuk perkara-perkara yang penting. Namun, adalah sebaik-baiknya dia menyempurnakan solat tersebut terlebih dahulu sebelum dia melakukan pekerjaan penting tersebut supaya dapat menjaga kehormatan solat dan tidak mempermain-mainkan ibadah.
 Semoga Allah SWT memberikan kefahaman kepada kita terhadap agama-Nya serta memberikan kita hidayah untuk beramal dengan syari’atnya dengan sebaiknya. Amin.
Wallahu a’lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Surah al-Baqarah: 43
[2]
 Riwayat al-Bukhari (7)
[3]
 Lihat
al-Mu’jam al-‘Arabi al-Asasi
, 1/746
[4]
 Surah al-Taubah: 103
[5]
 Lihat
al-Iqna’ fi Halli Alfaz Abi Syuja’
, 1/257
[6]
 Lihat
al-Fiqh al-Manhaji,
1/309
[7]
 Lihat
al-Durr al-Manthur
, 6/466
[8]
 Riwayat Ibn Khuzaimah (1142), al-Hakim (1160) dan al-Baihaqi dalam
Syu’ab al-Iman
 (2191)
[9]
 (Surah al-Mukminun: 1-2)
[10]
 Lihat
Tafsir al-Quran al-‘Azim
, 5/110
[11]
 Lihat
al-Tafsir al-Munir fi al-‘Aqidah wa al-Syari’ah wa al-Manhaj
, 9/329
[12]
 Lihat
Ma’alim al-Tanzil,
5/408
[13]
 Lihat
Madarij al-Salikin
, 1/521
[14]
 Lihat
al-Khusyu’ fi al-Solat
, Ibn Rajab Al-Hanbali, hlm. 17
[15]
 Lihat
Fath al-Qadir
, 1/977
[16]
 Surah Muhammad: 33
[17]
 Lihat
al-Mausu’ah al-Fiqhiyyah al-Kuwaitiyyah
, 34/51
[18]
 Lihat

al-Mausu’ah al-Fiqhiyyah al-Kuwaitiyyah
, 34/51
[19]
 Lihat
 Kasysyaf al-Qina’
, 1/380
[20]
 Lihat
 Qawa’id al-Ahkam fi Islah al-Anam,
1/96
[21]
 Lihat

Tuhfat al-Muhtaj Syarh al-Minhaj
, 3/459-460
[22]
 Surah al-Mu’minun: 1-2
[23]
 Lihat
 Tafsir Taysir al-Karim al-Rahman
, 1/547
[24]
 Lihat

Tafsir al-Quran al-‘Azim
, 5/461


#282: Membentuk Saf Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah saf solat perlu dibentuk ketika iqamah sedang dilaungkan atau selepas iqamah selesai dilaungkan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, antara adab-adab berjemaah adalah dengan memastikan saf dilurus dan dirapikan. Disunatkan oleh imam untuk tidak memulakan solat sebelum saf diluruskan dan disunatkan juga mengarahkan makmum yang berada di belakangnya untuk meluruskan saf. Adapun, sekiranya masjid itu besar, maka disunatkan untuk melantik seseorang untuk memastikan agar saf-saf diluruskan dengan cara mengelilinginya atau dengan cara mengarahkan (dengan menggunakan suara).
Disunatkan juga, bagi setiap yang hadir (di dalam saf) meminta agar disempurnakan saf jika terlihat terdapat kecacatan pada saf tersebut. Ini kerana, ia termasuk di dalam amar makruf dan juga tolong-menolong di dalam kebaikan serta ketaqwaan yang mana menyempurnakan saf adalah termasuk di dalam kesempurnaan solat.
[1]
Daripada Anas bin Malik R.A, bahawa Rasulullah SAW bersabda:
سَوُّوا صُفُوفَكُمْ فَإِنَّ تَسْوِيَةَ الصَّفِّ مِنْ تَمَامِ الصَّلاَةِ
Maksudnya:
 “Rapikanlah barisan (saf) kamu, kerana merapikan saf termasuk dalam kesempurnaan solat.”
[2]

Kelebihan Solat di Saf yang Pertama
Selain itu, solat di saf yang pertama mempunyai begitu banyak kelebihan seperti yang disebutkan oleh banyak riwayat. Antara kelebihan solat di saf yang pertama ialah Allah dan para malaikat berselawat kepada orang yang solat di saf pertama. Ini berdasarkan sebuah riwayat daripada Abd al-Rahman bin ‘Auf beliau berkata bahawa Rasulullah SAW bersabda:
 إِنَّ اللَّهَ وَمَلاَئِكَتَهُ يُصَلُّونَ عَلَى الصَّفِّ الأَوَّلِ
Maksudnya: “
Sesungguhnya Allah dan para malaikatnya berselawat ke atas saf yang pertama
.”
[3]
Imam al-Munawi apabila mensyarahkan hadis ini beliau berkata: Iaitu Allah dan para malaikat-Nya berselawat kepada ahlinya (mereka yang bersolat di saf yang pertama) iaitu dengan beristighfar kepada mereka.
[4]
Selain itu, Rasulullah SAW turut menyebut tentang kelebihannya sehingga jika sekiranya perlu untuk dibuat undian, maka sudah tentu orang ramai akan membuatnya untuk mendapatkan perkara tersebut. Rasulullah SAW bersabda:
 لَوْ يَعْلَمُ النَّاسُ مَا فِي النِّدَاءِ وَالصَّفِّ الأَوَّلِ، ثُمَّ لَمْ يَجِدُوا إِلاَّ أَنْ يَسْتَهِمُوا عَلَيْهِ لاَسْتَهَمُوا
Maksudnya: “
Sekiranya manusia mengetahui apa (kebaikan) yang terdapat pada azan dan saf yang pertama, kemudian mereka tidak mendapati cara untuk mendapatkan ia melainkan dengan mencabut undi, pasti mereka akan mencabut undi
.”
[5]
Berdasarkan hadis di atas, sekiranya manusia itu benar-benar mempunyai ilmu pengetahuan terhadap besarnya ganjaran dan fadhilat solat di saf yang pertama, sudah pasti mereka akan berebut-rebut mengambil peluang bagi memenuhkan saf pertama. Sehingga jika tiada cara lain, pasti mereka akan menggunakan cara mencabut undi bagi menentukan siapakah yang dapat mengisi saf yang pertama.

Bilakah Saf Perlu Dibentuk?
Berbalik kepada persoalan di atas,
saf mula dibentuk sebaik sahaja iqamah telah dikumandangkan.
 Ini berdasarkan sebuah riwayat daripada Abu Hurairah R.A beliau berkata:

أُقِيمَتِ الصَّلاَةُ فَسَوَّى النَّاسُ صُفُوفَهُمْ
Maksudnya: “
Apabila telah dilaungkan iqamah maka orang ramai pun meluruskan saf mereka
.”
[6]
Riwayat di atas ini jelas menunjukkan bahawa
saf diluruskan setelah iqamah dilaungkan. Kerana dalalah huruf ‘
الفاء
’ di antaranya menunjukkan kepada tertib (turutan).
 Pandangan ini dikuatkan lagi dengan sebuah riwayat daripada Anas bin Malik R.A bahawa beliau berdiri untuk solat ketika muazzin mengucapkan:
قَدْ قَامَتِ الصَّلَاة
Maksudnya: “
Telah tiba masa solat untuk didirikan
.”
Sa’id Ibn al Musayyib berkata:
 إِذَا قَالَ الْمُؤَذِّنُ الله أَكْبَرُ وَجَبَ الْقِيَامُ
 وَإِذَا قَالَ حَيَّ عَلَى الصَّلَاةِ عُدِّلَتِ الصُّفُوفُ
 وَإِذَا قَالَ لَا إِلَهَ إِلَّا اللَّهُ كَبَّرَ الْإِمَامُ
Maksudnya: “
Apabila
muazzin
 (tukang azan) mengatakan ‘
الله أَكْبَرُ
’ maka wajib (untuk makmum) berdiri dan apabila muazzin mengatakan ‘
حَيَّ عَلَى الصَّلَاةِ
’ maka saf diluruskan
 dan apabila
muazzin
 mengatakan ‘
لَا إِلَهَ إِلَّا اللَّهُ
’, maka Imam pun bertakbir.”
[7]
Kesimpulan
Justeru, setiap makmum yang hadir menunaikan solat secara berjemaah hendaklah peka dan mengambil cakna sebaik sahaja iqamah dikumandangkan.
 Tatkala muazzin melaungkan iqamah hendaklah mereka terus bangun serta berdiri di dalam saf dengan kedudukan yang teratur lagi lurus
.
Wallahu a’lam.
Bertarikh: 11 Januari 2022 bersamaan 8 Jamadil Akhir 1443H
[1]
 Lihat
al-Mu’tamad fi al-Fiqh al-Syafi’i
, 1/439
[2]
 Riwayat al-Bukhari (723) dan Muslim (433)
[3]
 Riwayat Ibn Majah (999)
[4]
 Lihat
Faidh al-Qadir,
2/341
[5]
 Riwayat al-Bukhari (615)
[6]
 Riwayat al-Bukhari (640)
[7]
 Lihat
Fath al-Bari,
2/120


#667: Membunuh Tikus Menggunakan Jerat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum membunuh tikus dengan menggunakan jerat? Hal ini kerana di rumah saya terlalu banyak tikus dan saya bimbang ia membahayakan kesihatan keluarga kami. Jadi, saya memasang jerat untuk tujuan menangkap dan membunuh tikus-tikus itu. Apa hukum perbuatan ini. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Tikus dan Jenis-jenisnya
Menurut Kamus Dewan, tikus adalah merupakan sejenis binatang mengerip. Antara jenis-jenis tikus ialah tikus air, tikus lembah, tikus bandar, tikus mondok, tikus rumah dan tikus sawah.
[1]
Menurut portal MyHealth Kementerian Kesihatan Malaysia, tikus merupakan spesis haiwan mamalia yang tergolong dalam kumpulan yang dipanggil rodensia. Kumpulan ini merupakan kumpulan haiwan mamalia kecil seperti mencit, cencurut, gerbil, mamut, tupai dan arnab. Rodensia dapat dibahagikan kepada tiga kumpulan utama (
order
) iaitu
Sciuromorpha, Myomorpha dan Hystrichomorpha.
Rodensia adalah jenis tikus dibawah
order

Sciumorpha
 dan berada dalam
family Muridae.
Di Malaysia spesis tikus yang paling kerap ditemui di dalam persekitaran rumah atau kediaman manusia ialah tikus rumah (
Rattus rattus diardii
). Selain itu, terdapat banyak lagi spesis tikus yang lazim ditemui di negara ini antaranya termasuklah tikus Norway (
Rattus norvergicus
), tikus rumah kecil (
Mus musculus
), tikus sawah (
Rattus argentiventer
), tikus kayu (
Rattus tiomanicus
) dan tikus Burma (
Rattus exculans
).
Kawalan terhadap populasi tikus perlu dilakukan secara intensif kerana urungan tikus yang tidak terkawal akan memberi kesan terhadap ekonomi yang mana tabiat tikus yang suka menggigit akan merosakan infrastuktur seperti kabel elektrik, peralatan-peralatan elektronik dan lain-lain. Di samping itu, populasi tikus yang tidak terkawal juga memberi kesan kepada kesihatan awam. Tikus boleh menyebabkan jangkitan penyakit berjangkit secara langsung dan tidak langsung.
[2]
Jangkitan Penyakit Akibat Tikus
Jangkitan penyakit berjangkit secara langsung berlaku apabila rembesan najis atau cecair yang mengandungi organisma seperti bicilli, rickettsia atau virus daripada tikus yang efektif terkena kepada manusia. Antara contoh penyakit yang diakibatkan jangkitan secara langsung adalah
leptospirosis, salmonellosis, trichinosis, lymphocytic choriomeningitis (LCM) ricketssial pox
 dan
malioidosis
. Terdapat juga penyakit yang disebabkan oleh agen yang menjadikan tikus sebagai perumah seperti kutu, tungau, sengkenit dan hama. Agen ini adalah penyebab kepada penyakit berjangkit seperti hawar,
scrub typhus
 dan
murine typhus
.
Perincian penyakit-penyakit tersebut boleh dijelaskan seperti berikut:
Leptospirosis
Leptospirosis adalah penyakit yang disebabkan oleh bakteria
Leptospira icterohaemorrhagiae
yang terdapat dalam ginjal tikus dan keluar melalui air kencing tikus. Leptospirosis menjangkiti manusia melalui makanan dan minuman yang tercemar dengan kencing tikus dan aktiviti berenang dalam air yang tercemar dengan bakteria tersebut.
Ricketssial pox
Ricketssial pox dikenali di Amerika sebagai
Rocky Mountain spotted fever
. Penyakit ini disebabkan oleh bakteria
Rickettsia akari
 yang terdapat di dalam badan tikus. Jangkitan rickettsia terhadap manusia berlaku melalui gigitan kutu yang mendiami tikus jenis tikus rumah (
house mouse
).
Lymphocytic Choriomeningitis (LCM)
Lymphocytic Choriomeningitis (LCM)
 adalah penyakit yang disebabkan oleh
Lymphocytic Choriomeningitis Virus
 (LCMV). Virus ini terdapat dalam darah dan organ tikus rumah yang bertindak sebagai perumah (
reservoir
) tanpa ada gejala penyakit. LCM menjangkiti manusia melalui makanan yang tercemar dengan najis dan kencing tikus.
Plague (Hawar)
Penyakit
plague
 ataupun hawar merupakan satu penyakit akut yang boleh membawa kepada kesakitan dan maut kepada manusia dan haiwan. Terdapat dua epidemiologi penyakit hawar iaitu
silvatic
 dan
urban
. Penyakit hawar
silvatic
 melibatkan transmisi peringkat awal antara rodensia dengan rodensia dan kutu dengan rodensia.
Murine typhus
Murine typhus
 adalah penyakit yang disebabkan oleh agen penyebab Rickettsia typhi yang terdapat dalam kutu jenis
xenopsylla cheopis
. Walau bagaimanapun spesis kutu yang lain juga berkemungkinan membawa bakteria ini. Jangkitan rickettsia daripada tikus ke tikus terjadi melalui najis kutu yang mana terdapat luka kecil pada badan tikus.
Scrub typhus
Scrub typhus
 adalah penyakit yang disebabkan oleh
Rickettsia orientalis.
Hama yang terinfeksi dengan bakteria
Rickettsia orientalis
berkeupayaan hidup 3 hari pada badan tikus, menghisap darah sehingga kenyang dan jatuh ke tanah. Hama yang jatuh ke tanah, berupaya hidup di dalam tanah selama 3 bulan sehingga dewasa. Penyakit ini menjangkiti manusia apabila hama yang terdapat di tanah melalui sentuhan langsung dengan permukaan kulit manusia yang terdedah.
[3]

Haiwan yang Hukumnya Harus untuk Dibunuh
Pertama
 sekali, Islam adalah agama ehsan yang tidak dengan sewenang-wenangnya membenarkan penganutnya membunuh makhluk lain dengan sesuka hati. Membunuh haiwan dengan sengaja tanpa sebarang sebab adalah tidak dibenarkan di dalam Islam. Dalam sebuah hadis yang diriwayatkan daripada Abdillah ibn Amr R.Anhuma, Nabi SAW bersabda:
مَا مِنْ إِنْسَانٍ قَتَلَ عُصْفُورًا فَمَا فَوْقَهَا بِغَيْرِ حَقِّهَا ، إِلاَّ سَأَلَهُ اللَّهُ عَزَّ وَجَلَّ عَنْهَا ، قِيلَ يَا رَسُولَ اللهِ ، وَمَا حَقُّهَا ؟ قَالَ : يَذْبَحُهَا فَيَأْكُلُهَا ، وَلاَ يَقْطَعُ رَأْسَهَا يَرْمِي بِهَا
Maksudnya:

“Tidaklah seseorang manusia membunuh seekor burung atau yang lebih daripada itu tanpa hak, kecuali Allah akan menyoalnya berkenaan burung itu.” Lalu Baginda ditanya, “Apakah haknya wahai Rasulullah?” Baginda menjawab, “Hendaklah dia menyembelihnya lalu memakannya, dan jangan memotong kepalanya lalu dibuangnya.”
[4]
Kedua
, sememangnya terdapat nas yang membenarkan umat Islam untuk membunuh haiwan-haiwan tertentu. Ini kerana sesetengahnya mengancam nyawa manusia, melakukan kerosakan dan sebagainya.
Di dalam nas, ia disebut dengan istilah haiwan
fasiq
 iaitu haiwan perosak yang boleh membawa mudarat dan bahaya kepada manusia. Ini sepertimana dalam sebuah hadis yang diriwayatkan daripada Aisyah R.Anha, Nabi SAW bersabda:
خَمْسٌ فَوَاسِقُ يُقْتَلْنَ فِي الْحَرَمِ الْفَأْرَةُ وَالْعَقْرَبُ وَالْحُدَيَّا وَالْغُرَابُ وَالْكَلْبُ الْعَقُورُ
Maksudnya
:
“Lima haiwan fasiq dan boleh dibunuh di tanah haram iaitu: tikus, kala jengking, burung helang, burung gagak, dan anjing gila atau ganas.”
[5]
Lafaz “فَوَاسِق” berasal daripada bahasa Arab, iaitu (فَسِق) dan merupakan kata jama’ “فُوَيْسِق” iaitu “si kecil yang suka membuat kerosakan (kejahatan)”. Ia memberi makna sama, iaitu haiwan perosak, liar, buas, jahat, pengganggu, penceroboh dan berbahaya kepada manusia.
[6]
Perkataan “fasiq” pada haiwan adalah dengan maksud dicabut kehormatan pada sebahagian haiwan disebabkan sifatnya yang membawa kemudaratan, kehinaan dan kemusnahan kepada manusia.
[7]
Lima jenis haiwan yang disebut sebagaimana yang diriwayatkan tidak bermaksud ia hanya khusus kepada lima jenis haiwan itu sahaja. Ia hanya merupakan salah satu bentuk i’tibar (contoh) dalam menyatakan jenis haiwan fasiq dan tidak menjadi dasar ketetapan dalam hujah dan hukum hanya bagi kelima-lima tersebut sahaja. Nabi SAW turut menyebutkan ular dan cicak dalam riwayat lain.
[8]
Imam Ibn Daqiq al-Id menyebut: “Ini jelas menurut isyarat nas yang membolehkan membunuh kelompok haiwan tertentu, kerana sifatnya yang fasiq, yakni melampaui batas.”
[9]
Imam al-Nawawi menyebut bahawa haiwan-haiwan tertentu digelar fasiq disebabkan keluarnya hanya mengganggu dan membuat kerosakan di jalan yang biasa dilalui oleh haiwan tunggangan.
[10]
Haiwan-haiwan fasiq yang disebut itu kesemuanya memiliki sifat zalim yang mengancam kesejahteraan hidup. Di dalam yang hadis lain, turut disebut dengan bilangan yang berbeza. Akan tetapi kesemuanya adalah bagi menunjukkan persepakatan ulama tentang ‘illah sifat haiwan tersebut iaitu menyakiti (‘aqur), tidak bermanfaat dan suka melakukan kerosakan pada manusia.
[11]
Justeru, sememangnya terdapat haiwan yang dibenarkan untuk dibunuh di dalam Islam. Namun, kebenaran tersebut adalah di atas
‘illah
 tertentu seperti sifatnya yang suka melakukan kerosakan, boleh mendatangkan bahaya serta mengancam nyawa manusia. Disebabkan itu, ia dibenarkan untuk dibunuh. Ini juga boleh dikiaskan kepada haiwan lain yang boleh memberi bahaya kepada manusia seperti tebuan, lipan, labah-labah beracun, ular, buaya dan seumpamanya.
Hukum Membunuh Tikus Menggunakan Jerat
Tikus termasuk di dalam binatang yang disunatkan untuk dibunuh kerana tabiatnya yang hidup dalam keadaan yang kotor serta jijik bahkan tikus juga boleh membawa kerosakan. Tikus termasuk di dalam
al-Fawasiq al-Khams
 (haiwan perosak yang lima) berdasarkan hadis sahih riwayat al-Bukhari dan Muslim sepertimana yang telah kami jelaskan di atas.
Daripada `Aisyah R.Anha, Rasulullah SAW telah bersabda:
خَمْسٌ فَوَاسِقُ يُقْتَلْنَ فِي الْحَرَمِ الْعَقْرَبُ وَالْفَارَةُ وَالْحُدَيَّا وَالْغُرَابُ وَالْكَلْبُ الْعَقُورُ
Maksudnya:
Khams fawasiq (haiwan perosak yang lima) yang perlu dibunuh meskipun di dalam keadaan berihram; kala jengking, tikus, burung ‘kite’ (burung pemangsa seakan helang), burung gagak dan anjing ganas.
[12]
Imam Malik mengatakan bahawa makna bagi hadis di atas adalah kerana keadaan serta tabiat
khams fawasiq
 tersebut adalah mendatangkan gangguan, membahayakan dan juga memudaratkan maka dibolehkan untuk dibunuh bagi mereka yang berihram.
[13]
Oleh itu, jika dalam keadaan berihram sekalipun dibenarkan untuk membunuh
khams fawasiq
 ini, maka dalam keadaan bukan berihram pula, maka ianya juga dibenarkan.
Syeikh Nawawi al-Bantani menyatakan bahawa disunatkan untuk membunuh binatang yang mendatangkan gangguan iaitu secara tabiatnya seperti
al-Fawasiq al-Khams
. Ini kerana keadaannya yang mendatangkan rasa jijik, kotor dan juga mengangganggu.
[14]
Meskipun terdapat keharusan membunuh
khams fawasiq
 ini, namun terdapat juga adab yang  diajarkan oleh Islam tatkala dalam membunuh sesuatu. Ini berdasarkan hadis yang mana Rasulullah SAW telah bersabda:
إِنَّ اللَّهَ كَتَبَ الإِحْسَانَ عَلَى كُلِّ شَىْءٍ فَإِذَا قَتَلْتُمْ فَأَحْسِنُوا الْقِتْلَةَ وَإِذَا ذَبَحْتُمْ فَأَحْسِنُوا الذَّبْحَ وَلْيُحِدَّ أَحَدُكُمْ شَفْرَتَهُ فَلْيُرِحْ ذَبِيحَتَهُ
Maksudnya:

Allah SWT telah menetapkan ihsan pada setiap perkara. Sekiranya kamu membunuh maka perelokkanlah bunuhan tersebut. Sekiranya kamu menyembelih haiwan maka perelokkanlah sembelihan tersebut dan setiap dari kalian perlu menajamkan pisau dan berikan kerehatan pada sembelihan (bagi mengurangkan kesakitan).
[15]
Oleh itu meletakkan ihsan pada setiap sesuatu adalah bertepatan dengan hadis di atas meskipun dalam membunuh binatang perosak seperti tikus dan juga yang lainnya. Syeikh al-Mulla Ali al-Qari menyebutkan bahawa ihsan dalam membunuh itu adalah dengan mencari jalan yang paling mudah untuk membunuh dan paling kurang rasa sakit penderitaannya.
[16]
Meskipun menggunakan jerat, setelah didapati tikus tersebut maka segeralah membunuhnya dan janganlah membiarkannya mati dalam keadaan terseksa kerana beramal dengan hadis Nabi SAW yang menetapkan bahawa pada setiap sesuatu itu terdapatnya ihsan.
Kesimpulan
Hukum membunuh binatang perosak adalah dibolehkan kerana boleh mendatangkan gangguan ditambah lagi dengan tabiat haiwan perosak tersebut yang jelas membawa keburukan baik dari persekitaran mahupun kesihatan.

Meskipun syara’ mengharuskan membunuh haiwan perosak ini, maka berlaku ihsan dalam membunuhnya juga adalah dituntut berdasarkan hadis yang telah dikemukakan pada perbincangan di atas.
Hendaklah mereka yang memasang jerat sentiasa memantau keadaan jerat tersebut dan jika didapati mengena sasaran, maka segeralah membunuhnya. Sekiranya terdapat keuzuran seperti tertidur dan juga keluar bekerja sehingga tidak dapat melihat keadaan jerat maka tidaklah menjadi kesalahan. Di samping itu, hendaklah juga bagi kita untuk sentiasa menjaga kebersihan agar
fawasiq
 ini dapat kita hindari kedatangannya.
Wallahu a’lam.
Bertarikh: 10 Mac 2022 bersamaan 7 Syaaban 1443H

[give_form id=”14962″]
[1]
 Lihat https://prpm.dbp.gov.my/Cari1?keyword=tikus
[2]
 Lihat http://www.myhealth.gov.my/tikus-penyakit-bawaannya-dan-kawalan/
[3]
 Lihat http://www.myhealth.gov.my/tikus-penyakit-bawaannya-dan-kawalan/
[4]
 Riwayat al-Nasaie (4349) dan Ahmad (11/110)
[5]
 Riwayat al-Bukhari (3314) dan Muslim (1198)
[6]
 Lihat
Lisan al-Arab
, 10/310
[7]
 Lihat
Fath al-Bari
, 4/45 dan
Tuhfah al-Ahwazi
, 3/375
[8]
 Lihat
Fath al-Bari
, 4/44
[9]
 Lihat
Fath al-Bari
, 10/208
[10]
 Lihat
Syarh al-Nawawi ‘ala Sahih Muslim
, 14/97
[11]
 Lihat
Syarh Sunan al-Nasa’ie al-Musamma Zakhirah al-Uqba fi Syarh al-Mujtaba
, 24/390. Lihat juga
al-Jami’ li Ahkam al-Quran
, 8/184
[12]
 Riwayat Muslim (1198)
[13]
 Lihat
al-Minhaj Syarh Sahih Muslim
, 8/114
[14]
 Lihat
Kasyifah al-Saja Syarh Safinah al-Naja
, hlm. 145
[15]
 Riwayat Muslim (1955)
[16]
 Lihat
Mirqah al-Mafatih Syarh Misykah al-Masabih
, 12/333


#538: Memindahkan Kubur

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Apa hukum memindahkan kubur mengikut syariat Islam? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
ثُمَّ أَمَاتَهُ فَأَقْبَرَهُ
Maksudnya
: “
Kemudian dimatikannya, lalu diperintahkan supaya ia dikuburkan.”
[1]
Al-Imam al-Qurtubi dalam menafsirkan ayat ini berkata: “Allah menjadikan untuk manusia itu kubur yang menutupi mayatnya sebagai satu kemuliaan baginya, kalau mayat itu dibiar maka ia akan menjelekkan dan dimakan oleh haiwan, ayat ini juga memberi maksud bahawa Allah mengarahkan supaya mayat manusia itu ditanam dan tidak dibakar selepas kematiannya.
[2]
Difahami dari ayat ini bahawa menanam mayat manusia itu adalah sunnah Allah pada makhluknya, oleh itu mayat manusia tidak boleh dibuang sewenangnya di atas muka bumi seperti binatang atau dibakar sebagaimana yang berlaku. Ini adalah kemuliaan Allah SWT terhadap manusia.
Definisi Kubur dan Ukurannya
Menurut Kamus Dewan, kubur dalam bahasa Melayu bermaksud tempat menanam mayat. Lubang kubur pula ialah lubang (liang) tanah tempat menanam mayat. Menguburkan bermaksud menanam mayat, mengebumikan dan memakamkan. Kuburan adalah tanah tempat menguburkan mayat. Ia juga disebut sebagai makam, iaitu perkuburan tanah lapang atau kawasan tempat menguburkan orang-orang yang telah mati.
[3]
Para ulama’ ada membahaskan tentang saiz liang lahad bagi mengebumikan jenazah. Pada asasnya, saiz liang lahad itu hendaklah pada kedalaman yang dapat menutupi bau jenazah dan melindunginya daripada dimakan binatang buas. Manakala, saiz kedalaman yang sempurna ialah sedalam manusia sederhana yang mengangkat kedua-dua tangannya.
Hal ini seperti yang disebutkan oleh Syeikh al-Nawawi al-Bantani, katanya: “
Liang lahad itu mestilah dapat menutupi bau jenazah serta dapat melindungi daripada haiwan buas. Liang yang sempurna adalah dengan ukurun sedalam manusia yang mengangkat kedua tangannya, kemudian diletakkan tanah pada pipi jenazah dan menghadapkannya ke arah kiblat.
”
[4]
Dalam
Hasyiah al-Bujairimi
 menerangkan ‘
قامة وبسطة’
 dengan kadar 4 hasta setengah. Ada juga pendapat yang menyatakan 3 hasta setengah dan ukuran yang muktamad adalah 4 hasta setengah.
[5]
Manakala maksud memindahkan adalah meletakkan ke tempat lain atau mengalihkan ke tempat lain.
[6]

Hukum Memindahkan Kubur
Sebenarnya
hukum asal adalah tidak dibolehkan tanpa sebarang maslahah dan keperluan yang mendesak. Inilah yang diputuskan oleh kebanyakan para ulama.
Tetapi jika
sekiranya terpaksa maka ia dibolehkan
. Kami menukilkan di sini pendapat ulama berkenaan isu ini:
Dibolehkan apabila kehormatan jenazah tercemar jika tidak digali semula
.
[7]
Keadaan terpaksa yang berkait dengan panggilan ialah semasa dikuburkan tidak dimandikan atau ditayamumkan, tidak dikafankan atau tidak menghadap kiblat. Manakala yang berkaitan dengan pemindahan ialah seperti dikuburkan dalam perkuburan kafir, dikhuatirkan ditenggelami air atau terhakis, dihinakan oleh orang-orang kafir atau pembuat bid’ah.
[8]
Menurut hukum syarak
tidak berdosa memindahkan kubur-kubur jika ditakuti tercemar kehormatannya, bahkan wajib memindahkannya jika kubur-kubur itu tercemar kehormatannya.
 Hal ini berdasarkan apa yang pernah dilakukan oleh para sahabat Nabi SAW. Para sahabat memindahkan para syuhada dari kubur mereka kerana menghindarkannya daripada terkena basah.
Selain itu, ada juga kuburan para sahabat yang digali semula untuk dipindahkan ke tempat lain, di antaranya seperti keterangan berikut:
Sebagaimana ketika mengulas pendapat Abu Abdullah al-Zubairi yang mengatakan boleh memindahkan mayat jika kuburannya dilalui air atau keadaan tanahnya lembap, Imam Nawawi berkata:
قول الزُبيرِي أَصحُ فقدْ ثبتَ فِي صحيحِ البخارِي عَن جابرِ بن عبدِ الله رَضِى الله عنهما أنهُ دَفنَ أباهُ يومَ أحدٍ معَ رجلٍ آخرٍ في قبرٍ قالَ ثُمَّ لَمْ تَطِبْ نفسِي إن أتركَهُ مع آخرٍ فاستخرجتُهُ بعدَ ستةٍ أشهرٍ فَإِذَا هوَ كَيومٍ وضعتُهُ هُيئةٍ غيرَ اذنِهِ وفِى روايةٍ للبخارِي أيضًا اخرجتُهُ فجعلتُهُ فيِ قبرٍ علي حدةٍ وذكرَ ابنٌ قتيبةَ فِي المعارفِ وغيرِهِ ان طلحةَ بن عبدِ اللهِ أحد العشرةَ رضي الله عنهُمْ دُفنَ فرأتْهٌ بنتُهُ عائشةٌ بعدَ دفنِهِ بثلاثينَ سنةً فِي المنامِ فشكَا إليهَا النَزَّ فأمرتْ بِهِ فاستخرجَ طريًّا فدُفنَ فَي دارِهِ بالبصرةِ
Maksudnya:
“Pendapat al-Zubairi adalah paling sahih, hal ini kerana telah sabit dalam sahih Bukhari
daripada Jabir RA bahawa sesungguhnya telah dikebumikan bapanya dalam peperanan Uhud bersama dengan seorang lelaki yang lain dalam satu liang lahad kemudiannya katanya hatiku kurang senang jika aku membiarkannya bersama orang lain selepas itu aku menggalinya selepas enam bulan dan menghairankannya dia seperti hari pertama aku mengebumikannya tanpa berubah tetapi telinganya, (dalam satu riwayat lain juga oleh Imam al-Bukhari disebutkan) aku mengeluarkannya dan memindahkannya ke kuburan sendiri.
Di dalam kitab al-Ma’arif
, Ibnu Qutaibah dan lain-lain menyebutkan bahawa Talhah bin ‘Abdillah R.Anhuma (salah seorang daripada sepuluh orang yang dijamin masuk syurga) telah dikuburkan selama tiga puluh tahun. Kemudian puterinya bernama Aisyah bermimpi melihat Talhah mengadu kuburnya ditakungi air, lalu Aisyah menyuruh supaya kubur itu digali semula, dan dia pun dikeluarkan dalam keadaan yang masih baik lalu dikuburkan di kampungnya di Basrah
.
[9]
Semoga dengan pencerahan ini dapat memberi kefahaman yang baik kepada kita berkenaan dengan isu yang ditanyakan di atas.
Wallahu a’lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Surah ‘Abasa: 21
[2]
 Lihat
aI-Jami’ Li Ahkam al-Quran
, 19/219
[3]
 Lihat
 Kamus Dewan Edisi Keempat.
[https://prpm.dbp.gov.my/cari1?keyword=kubur]
[4]
 Lihat
Kasyifah al-Saja
, hlm. 106-107
[5]
 Lihat
Hasyiah al-Bujairimi ‘ala Syarh Manhaj al-Tullab
, 1/635
[6]
 Lihat
 Kamus Dewan Edisi Keempat.
[https://prpm.dbp.gov.my/Cari1?keyword=pindah]
[7]
 Lihat
Mughni al-Muhtaj,
1/496
[8]
 Lihat
Mughni al-Muhtaj
(1/496),
Busyra al-Karim
(2/39) dan
Sabil al-Muhtadin
(85)
[9]
 Lihat
al-Majmu’
 oleh Imam al-Nawawi, 5/273